*מארץ הכדורגל לארץ המובטחת*

*בית ההורים*

**שמי לוסיה וייס. נולדתי בברזיל, בעיר ששמה טפרה, במדינה ריו גרנדה דו סול, בשנת 1947.**

**הורי נתנו לי את שמי בשל משמעותו בפורטוגזית – אור.**

**בילדותי ובנעורי גרתי בבית גדול מאוד מעץ שבו היו שמונה חדרים וחצר גדולה מאוד.**

**זו הייתה מעין חווה. בבית היו שתי אומנות שתפקידן היה לטפל בילדים, לבשל ולטפל במשק**

**הבית. איתנו בבית גר גם גמד בשם לואיס, שתפקידו היה לטפל בסביבה החיצונית של**

**הבית - בחצר ובעניינים שוטפים. מאחורי הבית היה נחל, בו היינו טובלים ומשחקים,**

**לא היה ים בסביבה שבה גרנו. בעיר היו בית כנסת, כנסיה ומסגד.**

**השכונה שבה גרנו לא היתה שכונה יהודית. זו היתה שכונה מעורבת.**

**לאמא שלי קראו לינדה ולאבא קראו פול. שם משפחתי מבית הורי היה סימון. היינו 13 אחים. כולם, חוץ ממני, גרים בברזיל עד היום. אחי עוסקים במקצועות חופשיים: הוראה, אגרונומיה, משפטים וכ' ואני אחות במקצועי.**

**עליתי לארץ עם בן זוגי, יוסף וייס, לאחר שהתחתנו, בשנת 1969.**

**אמי היתה עקרת בית ולאבא היה איטליז.**

**אמא היתה אישה טובה עם הרבה סבלנות, רוגע, חמימות ושמחת חיים. אבא היה יותר סמכותי ואנחנו, הילדים, כיבדנו אותו מאוד וידענו להתייחס אליו ברצינות.**

**כל בני הבית לבשו לבוש צנוע. היתה תופרת שתפרה לנו את הבגדים לפי הזמנה.**

**האוכל תפס חשיבות גדולה בחיים שלנו, ועד היום אני אוהבת מאוד להיות במטבח ולבשל.**

**בבית אכלנו מאכלים ברזיליים: טפיוקה, הרבה בשר, אורז, תפ"א, בטטות, קני סוכר ופירות טרופיים: אננס, מנגו, פפאיה. את הממתקים (כמו שוקולד וממתקים ברזיליים שונים ) ואת השימורים הכינו בבית. בשבתות ובחגים אכלנו אוכל חגיגי יותר – בשר הודו, עוף ממולא והרבה בשר על האש**.

**את הקניות ערכנו בעיקר במחסני מזון גדולים. בבית היה מזווה ענק ואת האוכל קנינו**

**בכמויות גדולות מאוד – בשקים ואכסנו במזווה. את השימורים הכינו בבית.**

***זיכרונות ילדות***

**היתה לי ילדות מאושרת, הייתי מוקפת במשפחה גדולה ותומכת.**

**חברי היו כל חברי הכיתה שלמדו איתי, ילדים שלמדו בבית הספר, קרובי משפחה, בני דודים ובני דודות.הם גרו באותה שכונה, באותה סביבה.**

**כל יום אחרי שסיימתי את המטלות של בית הספר נפגשתי בחוץ עם חברים. כך מילאתי את שעות הפנאי. בנוסף, שיחקתי עם אחי ואחיותיי.**

**ששיחקנו חמש אבנים, קפיצה בחבל, נדנדות, קלאס, גולות, פרה עיוורת.**

**בבית הספר הייתה משמעת חזקה מאוד, כיבדנו מאוד את המורים ואפילו פחדנו מהם.**

**כאשר נכנסה המורה לכיתה כולם עמדו ואמרו לה בוקר טוב ורק כשהיא אמרה לשבת כולם ישבו.**

**הייתה לי מורה אחת אותה אני זוכרת עד היום. אהבתי אותה מאוד. שמה היה אדלה. היא הייתה אימהית, נחמדה, משכילה ומשמעותית מאוד בעיניי.**

**בבית הספר למדנו חשבון, שפות (אנגלית/צרפתית), ספורט, גאוגרפיה, היסטוריה וספרות.**

**הקפידו מאוד על תלבושת אחידה. לבנות, התלבושת האחידה היתה חצאית פליסה (קפלים) כחולה וחולצה לבנה.**

**יצאנו לטיולים מטעם בית הספר וערכנו מסיבות.**

**בבית הספר לא היה חדר אוכל. את ארוחת הצהריים אכלנו בבית.**

**בברזיל היתה אפשרות ללכת לבית ספר בבוקר או משעות הצהריים. מי שלמד בבוקר הגיע לארוחת צהריים בבית, ומי שבחר ללמוד בשעות הצהריים ואחר הצהריים, אכל ארוחת צהריים בבית והלך לבית ספר.**

**את האירועים כגון חתונות, בר ובת מצוה וכ' חגגנו באולם.**

**הבנות קיבלו שרשראות, טבעות, עגילים בגדים ונעליים, והבנים קיבלו בעיקר שעונים ואופניים.**

***זיכרונות משנות העשרים***

בצעירותי מאוד אהבתי להאזין למוזיקה, דבר שנמשך עד היום.

בגיל ההתבגרות ובשנות העשרים האזנתי לאלביס פרסלי, פרנק סינטרה, לואי אמסטרונג, נט קינג קול ומוסיקה ברזילאית.

אהבתי מאוד גם לרקוד: ריקודי סמבה, ריקודי פולקלור ברזילאי וריקודים סלונים.

נהגתי לבלות עם חברים. הלכנו לסרטים, רקדנו ושיחקנו במשחקים שונים.

בכל מפגש חברתי שתינו מאטה (מאטה הוא משקה עתיר [קפאין](https://he.wikipedia.org/wiki/%D7%A7%D7%A4%D7%90%D7%99%D7%9F) העשוי מ[חליטת](https://he.wikipedia.org/wiki/%D7%97%D7%9C%D7%99%D7%98%D7%AA_%D7%A6%D7%9E%D7%97%D7%99%D7%9D) עלים. המשקה פופולרי מאוד ב[ארגנטינה](https://he.wikipedia.org/wiki/%D7%90%D7%A8%D7%92%D7%A0%D7%98%D7%99%D7%A0%D7%94), [פרגוואי](https://he.wikipedia.org/wiki/%D7%A4%D7%A8%D7%92%D7%95%D7%95%D7%90%D7%99), [אורוגוואי](https://he.wikipedia.org/wiki/%D7%90%D7%95%D7%A8%D7%95%D7%92%D7%95%D7%95%D7%90%D7%99) ודרום [ברזיל](https://he.wikipedia.org/wiki/%D7%91%D7%A8%D7%96%D7%99%D7%9C), בהן נהוג לשתות את המאטה כפעילות חברתית הרווחת בכל שכבות האוכלוסייה, בדומה לשתיית [קפה](https://he.wikipedia.org/wiki/%D7%A7%D7%A4%D7%94) או [תה](https://he.wikipedia.org/wiki/%D7%AA%D7%94)).

כל החברים ישבו עם כוסות מיוחדות למאטה, שתו ופטפטו.

לא היתה טלוויזיה, לא היו טלפונים ולא היו טלפונים ניידים. הטכנולוגיה לא היתה מפותחת כמו היום ולא היו מחשבים ולכן כתבנו מכתבים ושלחנו גלויות וברכות באמצעות הדואר.

היתה מרכזיה וכולם השתמשו בטלפון אחד והיה טלגרם.



*דוגמא לכוס מיוחדת למאטה*



\*סבתא לוסי נמצאת בתהליך של מעבר דירה ולכן כל המסמכים והתמונות נמצאים בארגזים.

***אהבה ומשפחה***

ההיכרות בין בני בזוג היתה מתוך חוג החברים, מתוך מכרים של המשפחה, במקום העבודה ובלימודים.

אני הכרתי את בן זוגי במסגרת העבודה. הוא היה רופא ואני הייתי אחות. בסביבה שלנו לא היו הרבה אנשים שהכירו באמצעות שידוך.

התחתנו מתוך הכרות עמוקה ואהבה גדולה. נולדו לנו ארבעה ילדים ויש לנו תשעה נכדים.

שלושה מתוך ארבעת ילדינו גרים בנהריה ואחד בקיבוץ פרוד.

בבית בו גדלתי היחסים בין ההורים לילדים היו מאופיינים במשמעת נוקשה. יכולנו לדבר עם ההורים על הכל אך לא עם אותה פתיחות כמו היום. פנינו אליהם בכבוד. לאמא קראנו סניורה ולאבא קראנו סניור (גברת ואדון). כשרצינו לשאול אותם משהו השאלה היתה בסגנון: "האם האדון מרשה.....",

"האם האדון מסכים ש..." וכ'.

ההורים היו מעורבים בחיים שלנו, בלימודים בהתנהגות אבל לא כמו היום. הם וידאו שנלך לבית ספר ונבצע את המטלות אבל לא ידעו בדיוק מה למדנו ומה היו שיעורי הבית.

נהגנו לבלות הרבה עם המשפחה המצומצמת ועם המשפחה המורחבת (דודים ובני דודים). ארוחות משפחתיות, פיקניקים, נסיעות לחוף הים, לחווה מחוץ לעיר וטיולים בחיק הטבע.

***עליה, תקומה והתיישבות***

בעת הכרזת המדינה הייתי בת שנה וחייתי בברזיל.

סבא ואני עלינו לארץ בשנת 1969, אחרי מלחמת ששת הימים. הסיבה לעלייתנו לארץ הייתה הניצחון של ישראל במלחמת ששת הימים. ניצחון זה הביא להתעוררות של יהודים ברחבי העולם וגל של עלייה. חשנו גאווה רבה, ציונות ורצון עז לעלות לארץ ישראל. היתה הרגשה של התרוממות רוח ושליחות. היינו קבוצה של חברים, כולם אקדמאיים, ויחד קיבלנו את ההחלטה לעלות לארץ.

כולנו הגענו יחד לארץ באוניה לנמל חיפה. ישר מהנמל לקחו אותנו לאולפן בקריית אליעזר בחיפה. שם גרנו ולמדנו את השפה במשך חצי שנה. כולנו השארנו את משפחותינו בברזיל, ולכן היינו כמו משפחה אחד של השני. עד היום אנחנו בקשרים מצוינים.

לאחר מכן סבא ואני התקבלנו לעבודה בעיירה מעלות (היום זאת עיר). סבא עבד כרופא בקופת חולים ואני כאחות.

כשעברנו למעלות התגוררנו בבית דו משפחתי לא גדול.

הייתה לנו קליטה טובה ומוצלחת בעזרת חברים, שכנים ואנשי המקום.

***תמונות***

******

******

******









**